قبل أبدا بتصوير أول فيديو تعليمي لفن تصميم القصاصات أو "السكراب بوكنج" لتزيين ألبوم صغيرتي..
راح أستعرض معكم بعض الملاحظات المهمة قبل العمل:
١- عند الانتهاء من إختيار الصور المراد العمل بها نقوم بفرزها جانبا بحيث تكون فكرتها واحدة وتحمل موضوع واحد مثال: راح يكون فكرة هالعمل عن العيد.
٢- مرحلة تحديد ألوان العمل، بحيث يكون لدينا فكرة وتصور مسبق عن ألوان هذا العمل من حيث التناسق والتجانس.
كيف نحدد الالوان؟ :– عن طريق الصور اللي تم إختيارها بحيث لو تلاحظون ألوان الصور باستيل فاتح على وردي ومشمشي. -كروت الالوان او السواتش تساعدنا جدا في تنسيق الالوان وأنصح فيها كل المصممين عموما.. انا ماأستغني عنها بكل أموري الحياتية من خلالها نحاول نقارب بين الالوان ونطلع بكم لون راح نستخدمهم في العمل.. بحيث مايكون فيه لون مزعج او غير ملائم للعمل وكمان يربك العين و يشتت الانتباه ومايصير محل إعجاب هالنقطة ودي أتكلم فيها لبكرة ..
لاني أعشق الدمج وإختيار الالوان، اذن لمن نختار نحاول مايكون كل اللون وردي في وردي ويصير جدااا ممل
ولانختار لون مو من درجة الالوان يعني نروح نختار غامق او فاقع جدا بالنسبة لكروت الالوان أخذتها من زماااان من محل الدهانات أو "البويات" تبع المنازل .. يعطونها لك ببلاش.. لكن اذا حابين تشترون شيء بروفيشنال وعملي تحصلون بأمازون أشكال أجمل وعملية في التصميم أسمها: Color Wheel Color Fan Color Cards انا عاجبتني اللي على شكل عجلة وان شاء الله راح أشتريها تقريبا ب٩ دولار.
٣-إختيار الورق وهي جمع قصاصات وخلفيات ذات أشكال ونقوشات للعمل بحيث تكون من نفس الالوان اللي تم إختيارها بالخطوة رقم ٢، مثلا انا أخترت الوان وردي، تركواز،أخضر،أصفر بس كلهم الوان باستيل فواتح… يتبع لاحقا الخطوات .. #NezariScrapbooking